Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
YK:n palestiinalaispakolaisten järjestö UNRWA:n -
Gazan alueen päämajan alta on löytynyt suuri -
Hamasin valmistama ja käyttämä maanalainen datakeskus.
Siellä on erillinen sähköhuone, teollisuusakkuvirtapankit ja -
asuintilat tietokonepalvelimia käyttäville Hamasin asiantuntijoille.
Tämä ns. palvelinfarmi paljastui -
UNRWA:han kohdistuneiden muiden syytösten keskellä, -
antaen Israelille perusteltua syytä epäillä UNRWA:a -
salaisesta yhteistyöstä Gazaa hallitsevan terroriryhmän kanssa -
ja YK:n alaisen elimen sotkeutumista terroristisen toiminnan tukemiseen.
Asiasta uutisoi ensimmäisenä The Wall Street Journal -lehti, -
joka referoi Israelin asevoimien raporttia, jonka mukaan -
UNRWA:n päämajan alla sijaitseva Hamasin datakeskus -
otti kaiken lisäksi myös tarvitsemansa valtavan sähkömäärän -
suoraan sen yläpuolella olevasta UNRWA:n sähköverkosta.
Kaikki datakeskuksesta löytyneet asekätköt ja dokumentit todistavat, -
asevoimien mukaan, sen olleen Hamasin käytössä.
UNRWA kertoo vaativansa asiasta riippumatonta tutkintaa.
Järjestön mukaan sen Gazassa sijaitseva päämaja on ollut tyhjillään -
lokakuun 12. päivästä alkaen.
Datakeskus oli kylläkin rakennettu sinne jo useita vuosia aikaisemmin.
Uudet paljastukset eivät tulleet uutisina Israelin tiedustelupalveluille,
jotka ovat epäilleet sellaista jo pitkään.
UNRWA:n johtaja Philippe Lazzarini -
kiisti tietäneensä mitään Hamasin datakeskuksesta, -
vaikka on käytännössä maksanut heidän sähkölaskunsa.
Hänen mukaansa UNRWA ei ole käyttänyt Gazan päämajaansa -
maasodan alkamisen jälkeen, ja vaatii riippumatonta tutkintaa asiasta.
Israelin armeija ja ulkoministeri Israel Katz hylkäsivät heti -
Lazzarinin väitteen, ettei hän olisi ollut tietoinen Hamasin läsnäolosta.
"Väite ei ole pelkästään absurdi vaan myös tervettä järkeä vastaan."
Hän toisti samalla vaatimuksen UNRWA:n johtajan erottamisesta.
"Hänen välitön erottaminen on välttämätöntä.", -
Katz kirjoitti viestintäpalvelu X:ssä, entisessä Twitterissä.
Hänen mukaansa löytö osoitti UNRWA:n syvän osallisuuden -
yhteistyöhön Hamasin kanssa, sillä Israelin YK-lähettiläs Gilad Erdan -
kertoi, että johtaja Lazzarini oli kieltänyt Israelin pyynnön -
tutkia UNRWA:n tiloja Gazassa, -
senkin jälkeen, kun IDF oli luovuttanut todisteita siitä, -
että Hamas on käyttänyt UNRWA:n kouluja tukikohtina.
Israelin pääministeri Benjamin Netanjahu on käskenyt -
armeijan laatimaan ja tuomaan sotakabinetille suunnitelman -
siviilien evakuoimiseksi Rafahissa, -
joka on etelä-Gazan suurin ja tärkein kaupunki, -
ja siellä olevien neljän Hamas-pataljoonan neutraloimiseksi.
Pääministerin kanslia ilmoitti viikko sitten.
Hamasia ei voida voittaa neljän pataljoonan ollessa vielä Rafahissa.
Pääministerin mukaan on mahdotonta saavuttaa sodan tavoitetta -
eliminoimatta Hamasia jättämällä neljä Hamas-pataljoonaa Rafahiin.
Lausunnossa todettiin, että on selvää, että intensiivinen toiminta Rafahissa -
edellyttää myös siviilien evakuoimista taistelualueilta.
Netanjahu määräsikin laatimaan täydellisen -
siviilien evakuointisuunnitelman ja vasta sen jälkeen -
sotilaallisen toiminnan täysimittaisen aloittamisen Rafahissa.
Osittainen täsmätoiminta oli kuitenkin jo aloitettu -
ja voimakkaiden sotilaallisten iskujen seurauksena -
Israelin turvallisuuspalvelu Shin Bet, IDF ja poliisin erikoisjoukot -
pelastivat varhain maanantaina kaksi panttivankia -
aivan Rafahin kaupungin ydinkeskustasta.
Armeija on saanut vangittu jo noin 2500 Hamasin taistelijaa.
Suuri osa heistä antautui vapaaehtoisesti -
Khan Younisin kaupungin valtaamisen yhteydessä.
Vaikka Hamasin ohjesääntö kieltää antautumisen, -
osa heistä päätti tehdä niin komentajansa käskystä.
Tiedustelupalvelu Shin Bet kysyi kuulustelun aikana -
Hamas Nukhban terroristikomentajalta, joka tunnetaan nimellä Abu al-Baraa, -
mitä hän viestitti Hamas-taistelijoilleen. Hän sanoi: -
"Suosittelen kaikkia antautumaan, muutoin kohtalonne on kuolema.
Niinpä päätimme yhdessä, ettemme halua enää taistella -
ja heti kun armeija tulee, luovutamme itsemme vapaaehtoisesti.
Istuimme huoneessa, laitoimme kaikki aseet ulos, huoneen ulkopuolelle.
Armeija tuli ja otti kaikki aseet. Me istuimme ja odotimme, -
nostimme kätemme ja antauduimme."
ShinBetin mukaan näyttää siltä, että suurin osa Hamasin taistelijoista -
olisi valmis heittämään pyyhkeen kehään, mutta niin kauan, -
kun heidän johtajansa ovat Gazassa, sitä ei uskalleta tehdä.
Israelin viranomaiset harkitsevatkin Hamasin johtajien karkottamista -
Gazasta vastineeksi kaikkien panttivankien vapauttamiseksi.
Tämä koskisi myös Hamasin sotilasjohtaja Yahya Sinwaria, -
vaikka Israel pitää häntä kaikkein vaarallisimpana.
Israelin armeija sai kiinni 20 Hamasin terroristia, -
jotka olivat piiloutuneina Al Amalin sairaalaan Khan Yunisin kaupungissa.
Heidät saatiin kiinni häiritsemättä lainkaan sairaalan jatkuvaa toimintaa,
IDF:n tiedottajayksikkö sanoi viime sunnuntai-iltana.
Etsinnät sairaalassa tehtiin etukäteen sovittuna ajankohtana -
sairaalan henkilökunnan kanssa. Joukot tutkivat sairaalan huolellisesti
avaamatta tulta ja vahingoittamatta potilaita tai henkilökuntaa.
Pidätysten päätyttyä IDF:n sotilaat auttoivat -
useiden kymmenien happisäiliöiden toimittamista sairaalaan.
IDF:n sotilaille tähdennettiin jo etukäteen, kuinka tärkeää on, -
kansainvälisen oikeuden mukaisesti ehkäistä potilaille, lääkintäryhmille, -
siviileille ja lääketieteellisille laitteille aiheutuvia vahinkoja.
Nämäkin pidätykset todistavat terroristijärjestö Hamasin -
kyynisen toimintamallin, käyttää sairaaloita ja siviiliväestöä -
valekulisseina terroristien piilottamiseen, -
kertoi IDF:n tiedottajayksikkö.
Israel lähetti korkean tason valtuuskunnan Kairoon -
neuvotteluihin Egyptin, Qatarin ja Yhdysvaltojen kanssa.
Keskustelut keskittyvät panttivankeihin ja -
lopullista päätöstä ehdotuksesta on odotettu jo kuluneella viikolla.
Israelin virallinen lähde kertoi, että ryhmä lähetettiin Kairoon, -
koska oli perusteltua odottaa suunnan muutosta neuvotteluissa.
Kaikki riippuu nyt Egyptin ja Qatarin emiirikunnan kyvystä -
saada Hamas perumaan maksimalistiset vaatimukset -
ja suostumaan neuvotteluihin, -
jotka perustuvat Pariisin neuvottelujen puitteisiin.
"Jos asenne muuttuu, jatkamme."
sanoi korkea-arvoinen israelilainen virkamies.
Vaikka hän ei suoraan sanonut, toinen vaihtoehto olisi -
suurhyökkäys Rafahin kaupunkiin. Valmistelujen taustalla on myös -
Yhdysvallat, joka lähetti paikalle CIA:n johtaja Burnsin.
Yhdysvaltojen presidentti Joe Biden antoi Israelille 45 päivää aikaa -
raportoida mahdollisista kansainvälisen lain rikkomuksista -
tai se menettää Yhdysvaltojen sotilaallisen avun.
Hallintoviranomaiset ovat toistaneet jatkuvasti, -
että yksikin viaton tapettu ihmishenki on liikaa, -
mutta eivät ole vihjailleet, että Israel rikkoo kansainvälistä oikeutta.
Presidentti Biden julkaisi viime viikolla muistion, -
jossa pyydetään kaikkia Yhdysvaltojen sotilasrahoitusta saavia maita -
todistamaan, että ne noudattavat kansainvälisiä -
humanitaarisia ja ihmisoikeuslakeja.
Muistio ajoittuu samaan aikaan presidentti Bidenin pitämään -
lehdistötilaisuuteen, jossa hän vastasi toimittajien kysymyksiin -
Israelin ja Hamasin välisestä sodasta ja sanoi, -
että Israelin vastaus on liian ylimalkainen.
Toimittajat ovat jo viikkojen ajan painostaneet Valkoista taloa -
ja ulkoministeriötä vastaamaan siihen, -
noudattaako Israel kansainvälistä oikeutta, -
koska virallisia arviointimenettelyjä ei ole käytössä.
"Egyptistä voi tulla Israelille pysäyttämätön vihollinen.", -
kertoi IDF:n entinen, nyt eläkkeellä oleva kenraalimajuri Yitzhak Brik -
ja varoitti samalla myös Israelin hallitusta.
"Egypti on jo useiden vuosien ajan rakentanut valtateitä Siinaille -
ja vain yhdestä syystä, me, Israel olemme kohteena.
He eivät rakenna armeijaa mihinkään muualle.
He eivät myöskään suostu siihen, että teemme Rafahiin suurhyökkäyksen -
ja puhdistamme ns. Philadelphia käytävän, joka jakaa kaupungin.
Vaikka tekisimmekin sen käytävän tältä puolelta, he uhkaavat, -
että jos teemme toimenpiteitä, jotka saavat Gazan ihmismassat -
kulkemaan Siinaille, he voivat pysäyttää rauhansopimuksen."
Kenraalin mukaan, vaikka Egypti on köyhä maa, -
sillä on nykyään Lähi-idän vahvin maa-armeija, -
noin 4000 panssarivaunua, joista puolet erittäin moderneja, -
satoja kehittyneimpiä lentokoneita -
ja laivasto on myös yksi koko alueen parhaista.
Juuri siksi pääministeri Benjamin Netanjahu on määrännyt IDF:n ja -
turvallisuuslaitoksen toimittamaan hallitukselle yhteisen suunnitelman -
väestön evakuoimiseksi ja Hamasin pataljoonien tuhoamiseksi, -
ilman, että siitä koituu ongelmia Egyptin kanssa.
Israelilla ja Egyptillä on ollut rauhansopimus, -
vaikkakin hieman viileä sellainen, jo vuodesta 1979 lähtien.
Palestiinalaisten johtaja Mahmoud Abbas ehdotti Qatarin emiirille, -
sheikki Tamim Al-Thanille uutta suunnitelmaa, -
joka voisi tuoda palestiinalaisille kaivatun yhtenäisyyden.
Sen mukaan muodostettaisiin uusi hallitus, jonka johdossa olisi -
tiettävästi tohtori Muhammad Mustafa, Palestiinan investointirahaston johtaja.
Näin kertoi saudi-sanomalehti Asharq Al-Awsa viime sunnuntaina.
Yksityiskohdat ovat vielä niukkoja, mutta raportin mukaan -
tämä uusi hallitus tulisi olemaan luonteeltaan teknokraattinen ja -
asiantuntijoiden johtama, nykyisten poliittisten johtajien sijasta.
Lehden mukaan Abbas on ehdottanut, että ajatus esitettäisiin -
Hamasin nykyiselle johdolle nimenomaan Qatarin emiirin kautta, -
osapuolten tapaamisessa Dohassa, emiirikunnan pääkaupungissa, -
jossa tullaan keskustelemaan Gazan kunnostussuunnitelmasta.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7